ועדת הכספים, כנסת 18, פרוטוקול מספר 999, 2012-02-13 11:05

משה גפני: אני פותח את ישיבת הוועדה.

משה גפני: על סדר היום תקנות מס הכנסה (שיעור המס על הכנסה בעד עבודה במשמרות) (תיקון), התשע"ב-2012.

משה גפני: אגב, בשעה 11:30 יהיה כאן שר החינוך על נושא תקציב בניית גני הילדים.

משה גפני: מי מציג את התקנות?

ליאת גרבר: אני.

ליאת גרבר: התקנות שמונחות בפני הוועדה הן מכוח סעיף 10 לפקודת מס הכנסה.

ליאת גרבר: למעשה הן נותנות זיכוי של 15 אחוזים מהמס החל על הכנסתם של עובדים במפעלי תעשייה שעיקר פעילותם היא פעילות ייצורית.

ליאת גרבר: התקנות הן הוראת שעה ואנחנו למעשה מבקשים להאריך את התוקף שלהן עד תום שנת המס 2012 ומבקשים שהתחולה תהיה מה-1 בינואר 2012 על מנת שהעובדים יוכלו ליהנות מנקודות הזיכוי במהלך שנת המס.

משה גפני: יפה.

משה גפני: אני פניתי אליכם בסוף ינואר על מנת שתביאו את התקנות ומיד הבאתם אותן.

ליאת גרבר: נכון ומיד גם הן הועלו לסדר היום.

משה גפני: נכון.

משה גפני: יש למישהו שאלות על התקנות הללו?

משה גפני: התקנות טובות וחשובת על עבודה במשמרות.

משה גפני: אנחנו מצביעים.

משה גפני: בעד אישור התקנות – פה אחד התקנות אושרו.

משה גפני: התקנות אושרו.

משה גפני: תודה רבה.

משה גפני: אנחנו עוברים לסעיף הבא בסדר היום.